7 को घेरेंगे एसडीएम कार्यालय
माकपा आज धारा 144 ताेड़ते हुए प्रशासन को देगी चुनौती
आज जलाएंगे सीएम का पुतला
एसएफआईकार्यकर्ताओं पर दर्ज झूठे मुकदमे वापस लेने, घटनाक्रम की न्यायिक जांच सरकार द्वारा किए गए वादों को पूरा करवाने की मांग को लेकर माकपा नेता कार्यकर्ता सोमवार से पंचायत वार धारा 144 तोड़ने की शुरुआत करेंगे। सोमवार को भगवानसिंह बगडिय़ा, रुडसिंह महला, चिमनसिंह, सुलतान खोखर के नेतृत्व में धोद, भुवाला बोसाणा ग्राम पंचायत के कार्यकर्ता धारा 144 तोड़ेंगे। जिला सचिव किशन पारीक ने यह जानकारी दी।
इधर, अखिल भारतीय किसान सभा जिला कमेटी रुघाराम की अध्यक्षता में मीटिंग हुई। मीटिंग में किसानों की समस्याओं पर चर्चा की गई। वक्ताआओं ने कहा कि पुलिस प्रशासन ने साजिश के तहत एसएफआई छात्रों पर लाठीचार्ज किया गया। झूठे मुकदमे बनाए गए। इसके खिलाफ आंदोलन किया जाएगा। आवारा पशु फसलों को चौपट कर रहे हैं। गलत तरीके से भरी जारी वीसीआर रोकने सहित तमाम मांगों को लेकर सोमवार को कलेक्टर को ज्ञापन दिया जाएगा। सात जनवरी को एसडीएम मुख्यालय पर प्रदर्शन किया जाएगा।
दांतारामगढ़ | नाैजवानसभा एसएफआई अपनी विभिन्न मांगों को लेकर साेमवार सुबह 11 बजे एसडीएम कार्यालय के सामने मुख्यमंत्री का पुतला फूंकेंगे तथा ज्ञापन देंगे। नौजवान सभा के जिला सचिव झाबर सिंह राड़ एसएफआई के तहसील अध्यक्ष महेश पालीवाल ने बताया कि एसएफआई के जिला सचिव सुभाष जाखड़ के हमलावरों को गिरफ्तार करने, दोषी पुलिस अधिकारियों को निलंबित करने, निर्दोषों पर लगाए गए मुकदमे वापस लेने जेल से रिहा करने, शेखावाटी विश्वविद्यालय की बढ़ाई गई फीस कम करने, उपखंड मुख्यालय पर सरकारी महाविद्यालय खोलने सहित अनेक मांगों कोे लेकर नौजवान सभा एसएफआई के कार्यकर्ता एसडीएम कार्यालय के सामने सोमवार को मुख्यमंत्री का पुतला दहन कर एसडीएम को ज्ञापन देंगे।
पाटन | अखिलभारतीय किसान सभा की तहसील इकाई की बैठक रविवार को नीमकाथाना रोड पर हुई। बैठक में सात जनवरी को नीमकाथाना एसडीएम कार्यालय के घेराव का निर्णय लिया गया। तहसील अध्यक्ष लखनलाल सैनी ने कहा कि केंद्र और राज्य सरकार की किसान और मजदूर विरोधी नीतियों से जनता तंग चुकी है। जायज मांगें उठाने पर सरकार के इशारे पर प्रशासन द्वारा अत्याचार किए जा रहे हैं और संगठन नेताओं पर झूठे मुकदमे दर्ज किए जा रहे हैं। क्षेत्र में सूखे के हालात में भी किसानों की वीसीआर भरी जा रही है। बैठक में सदस्यों ने सरकार से पंचायत मुख्यालय पर चारा डिपो खुलवाने, किसानों को सूखे का मुआवजा दिलाने की भी मांग की। बैठक में का. रोशनलाल यादव, शंकर लाल मेहरा, बलबीर यादव, रतनलाल सिंघल, गाडाराम वर्मा समेत दर्जनों कार्यकर्ता उपस्थित रहे।
एसएफआई कार्यकर्ताओं और पुलिस के बीच हुई लाठीभाटा जंग में आंख की रोशनी गंवा चुके पुलिस जवान नत्थूसिंह का इलाज फिलहाल संभव नहीं होगा। आंख की सूजन उतरने तक उसे इंतजार करना होगा। एम्स डॉक्टरों ने जांच के बाद यह फैसला किया है। घायल नत्थूसिंह को परिजन रविवार को घर ले आए। पिता हरिराम ने कहा कि आंख की रोशनी लौटी तो परिवार के सामने संकट जाएगा। पुलिस नौकरी में अनफिट होने की स्थिति में कई परेशानियां होती हैं। इन परेशानियों से परिवार को सामना करना पड़ सकता है। हरिराम ने बताया कि परिवार में यही एकमात्र कमाने वाला है। नत्थूसिंह के अनफिट होने की दशा में मां-बाप और बीबी बच्चों की परवरिश कैसे होगी। उन्होने एसएफआई और माकपा की नीतियों पर सवाल उठाए। उन्होंने कहा आए दिन छोटे-छोटे मुद्दों पर सड़क जाम और धरने प्रदर्शन कहां का न्याय है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva